**ДО: г-н Бисер Петков**

 **МИНИСТЪР НА ТРУДА И СОЦИАЛНАТА ПОЛИТИКА**

 **РЕПУБЛИКА БЪЛГАРИЯ**

 **ДО: г-жа Румяна Петкова**

 **Изпълнителен директор на**

 **Агенция за социално подпомагане**

София, 03.04.2018

**Относно: 165 нови случаи на настанени здрави деца в ДМСГД**

**Уважаеми господин Петков,**

**Уважаема госпожо Петкова,**

Коалиция „Детство 2025“ е партньор на Правителството в процеса на деинституционализация. Ние участваме във всички ключови работни групи по проблемите на децата, семействата и действията по извеждането на деца от институциите от резидентен тип.

Коалицията участва в разработването на Актуализирания план за действие 2016 – 2020, приет от Министерски съвет на 13.10.2016, в изпълнение на Националната стратегия „Визия за деинституционализация на децата в Република България“. В него е заложено следното: „Мерки за осигуряване на грижа в семейна среда за деца в риск, които не се отглеждат от биологичните си родители“ – Мярка 4 „Преустановяване на настаняването на деца до тригодишна възраст в резидентни услуги и закриване на домовете за медико-социални грижи за деца“ като са предвидени следните дейности: Прекратяване на настаняването на деца без увреждания до тригодишна възраст в ДМСГД и резидентни социални услуги със срок за реализация от 2017 г., а отговорна институция е АСП.

На този етап все още продължават настанявания в ДМСГД на деца, които нямат нужда от постоянна медицинска грижа и не се работи активно по извеждането на децата, настанени там.

По получени данни от Министерството на здравеопазването за периода 01.01.2017 – 28.02.2018 година в 16-те ДМСГД са постъпили 165 здрави деца, разпределни по възрасти както следва: 0- 3 години – 156 деца и над 3 – 9 деца.

**Настояваме да се направи много бърза проверка и анализ на всички случаи, за които МЗ съобщава в справката, да се изяснат причините, поради които ОЗД продължават да настаняват деца до 3г. в ДМСГД. Бихме желали да ни информирате за действията, предприети от АСП за изпълнение на заложената в Актуализирания план за действие мярка за прекратяване на настаняванията.**

**Настояваме в най-кратки срокове да се направи нова оценка на всяко настанено дете и план за неговото извеждане от ДМСГД. В тази връзка бихме искали да ни предоставите актуална информация за операцията, финансирана по оперативна програма „Развитие на човешките ресурси“ 2014-2020, по която е планирано да бъдат извършени оценките на настанените деца – на какъв етап е развитието на операцията, кога се очаква да започне и в какви са конкретните планове за нейното изпълнени**

**Коалиция „Детство 2025“ чрез своите членове е готова да предложи експертиза и ресурс този анализ и оценка на децата да се осъществят в най-кратки срокове и да направим възможно всяко едно дете да намери своя дом и да живее в своята семейна или близка до нея среда.**

Оставаме на разположение за съвместни действия.

**С уважение,**

**Коалиция „Детство 2025“**

**Членове:**

Българска асоциация за лица с интелектуални затруднения (БАЛИЗ)

Българска асоциация на клиничните психолози

Български хелзинкски комитет

Български център за нестопанско право

Ноу-хау център за алтернативни грижи за деца, Нов български университет

Сдружение „Еквилибриум“

Сдружение за педагогическа и социална помощ за деца ФИЦЕ – България

Сдружение SOS Детски селища България

Фондация „Полдер“

Фондация „За Нашите Деца”

Фондация „Карин дом”

Фондация „Лале”

Фондация „Лумос”

Фондация „Международна социална служба-България“

Фондация „Сийдър“

Надежда и домове за децата - клон България

Росица Богалинска-Петрова, член в експертно качество

Харалан Александров, член в експертно качество

**За контакт:**

Калина Аспарухова

0879062947

asparuhova.hhc@gmail.com

Надежда и домове за децата – клон България